**Aktsiaselts Hevea õhusaasteloa andmise algatamise ja õhusaasteloa eelnõu avalikustamise teade**

Rae Vallavalitsus avaldab teate keskkonnaseadustiku üldosa seaduse § 47 lõike 4 alusel.

Keskkonnaamet  on võtnud menetlusse aktsiaselts Hevea (registrikood: [10097905](https://ariregister.rik.ee/ettevotja.py?ark=10097905)) (aadress Gaasi tee 12, Lehmja küla, Rae vald, Harju maakond, 75306) õhusaasteloa nr L.ÕV/317867 muutmise taotluse. Aktsiaselts Hevea tegevus toimub Harju maakonnas Rae vallas Lehmja külas Gaasi tee 12 kinnistul (katastritunnus 65301:002:1142). Aktsiaselts Hevea põhitegevusalaks on pressvormidega kummitoodete tootmine. Tehnoloogiline protsess seisneb kummisegu valmistamises, vormipanekus ja vulkaniseerimises. Sõltuvalt tellimusest toimub ka kummi ühendamine plastiku või metalliga. Lisaks on ettevõtte tugitegevuseks metalldetailide ettevalmistus, milleks on detailide pesu orgaaniliste lahustitega, mehaaniline töötlemine ning sidusainega või värviga katmine. Aktsiaselts Hevea taotleb õhusaasteloa nr L.ÕV/317867 muutmist seoses kavandatava tootmisvõimsuse suurenemisega, mille tõttu muutuvad kasutatavate kemikaalide ja materjalide kogused. Õhusaasteloa muutmise taotluse kohaselt hakatakse välisõhku väljutama lenduvaid orgaanilisi ühendeid kuni 9,999 t/a.

Õhusaasteloa muutmise taotluse alusel on Keskkonnaametil valminud õhusaasteloa muutmise otsuse ja muudetud õhusaasteloa eelnõud, mis saadeti Rae Vallavalitsusele arvamuse avaldamiseks10.08.2017.

Õhusaasteloa muutmise taotluse, muudetud loa eelnõu ja muude asjasse puutuvate dokumentidega saab tutvuda Keskkonnaameti Põhja regiooni Harju kontoris (Viljandi mnt 16, Tallinn) ja Keskkonnaameti avalikus dokumendiregistris <http://dhs-adr-kea.envir.ee/>.

Kuni välisõhu saasteloa andmise või andmisest keeldumise otsuse tegemiseni on igaühel õigus esitada Keskkonnaametile taotluse kohta oma põhjendatud ettepanekuid ja vastuväiteid. Ettepanekuid ja vastuväiteid saab esitada suuliselt või kirjalikult e-posti aadressil pohja@keskkonnaamet.ee või postiaadressil Viljandi mnt 16, 11216 Tallinn.

Välisõhu saasteloa andmise või andmisest keeldumise otsuse eelnõu valmimisest teavitab Keskkonnaamet täiendavalt ametlikus väljaandes Ametlikud Teadaanded.